Az SMS "V 4" a Császári Haditengerészet egyik rombolója – korabeli német meghatározás szerint nagy torpedónaszádja "(Großes Torpedoboot)" – volt a "V 1"-osztályból. A romboló részt vett az északi-tengeri front mindhárom jelentősebb összecsapásában, a helgolandi csatában, a doggerbanki csatában és a skagerraki csatában. A skagerraki csatából visszatérőben 1916. június 1-én hajnalban aknára futott. Túlélői kimentése után a súlyosan sérült hajót egyik testvérhajója süllyesztette el.